Új zsidó temető (Frankfurt am Main)

Az Új zsidó temető egy zsidó temetkezési hely Frankfurt am Mainban, amely szomszédos a frankfurti Központi temetővel. A temetőt 1928-ban nyitották meg, miután a korábban temetésre használt Régi zsidó temető betelt, és nem lehetett tovább bővíteni. A temetőt a frankfurti zsidó közösség ma is használja. Elhelyezkedése A temető Frankfurt Eckenheim kerületében található, az Eckenheimer Landstraßétől keletre. A temetőt délről és keletről a Központi temető határolja, területe 54.532 négyzetméter. 1939-ben egy 165 méter hosszú falat építettek a Központi temető új kapujától az új temető területéig. A temető falát két – az 1938 novemberi kristályéjszaka során elpusztított – frankfurti zsinagóga köveiből építették. Ma egy emléktábla jelzi az építőanyag eredetét. Megközelítése Az új temető főépületét Fritz Nathan, a frankfurti kormány építésze tervezte. A Neues Frankfurt (1925–1930) várostervezési program idején emelt vörösesbarna klinkertéglás épületet Neues Bauen stílusban tervezte. A temető bejárata fölött az alábbi idézet olvasható héberül: A bejárati rész mögött nyíló kövezett udvart egy oszlopcsarnok határolja. A gyászcsarnok balra található. Története Az új temető első tervei 1914-re nyúlnak vissza. Ekkor már látták, hogy a Régi zsidó temető hamarosan be fog telni, ezért megvásárolták egy területet az Új zsidó temető részére a Homburger Landstraße környékén. Véleménykülönbségek adódtak, s végül a temetőt az Eckenheimer Landstraßén, a Központi temetőnél alakították ki. Az első világháború miatt a helyszín megtervezése és kivitelezése háttérbe szorult, és építészeti pályázatot is csak 1921-ben hirdettek. A munkát végül Fritz Nathan városépítész irányította. Kialakítása A temetőben körülbelül 8.000 elhunyt sírja található. A Rat-Beil-Straße-i régi temetővel ellentétben az új temető sokkal praktikusabb kialakítású. Alig található itt monumentális vagy díszes sír. Az új temető kialakítása tehát inkább hasonlít a hagyományos zsidó temetőkhöz, amelyek egyszerű építésűek voltak. Ez volt a frankfurti városi tanács akkori vezetőjének, Ernst May egyik kívánsága és alapgondolata is. A sövényekkel elválasztott parcellák egy főtengellyel vannak összekötve, amely a kaputól egy nagy menóráig terjed. A főtengely mentén körülbelül 800 frankfurti zsidó sírja található, akik a deportálás helyett az öngyilkosságot választották. Nevezetes halottak Julius Blau (1861–1939) ügyvéd Jakub Fiszman (1956–1996) vállalkozó Henriette Fürth (1861–1938) szociológus és nőjogi aktivista Arno Lustiger (1924–2012) történész Franz Rosenzweig (1886–1929) történész és filozófus Sigmund Szobel (1908–1989) rabbi Stefanie Zweig (1932–2014) író Galéria Irodalom Valentin Senger (Autor), Klaus Meier-Ude (Fotograf): Die jüdischen Friedhöfe in Frankfurt. Verlag Waldemar Kramer, Frankfurt am Main 1985, S. 10–20 (3. átdolgozott kiadás: Die jüdischen Friedhöfe in Frankfurt am Main. Fachhochschulverlag, Frankfurt am Main 2004. Isidor Kracauer: Geschichte der Juden in Frankfurt a. M. (1150-1824). 2 Bände, J. Kauffmann, Frankfurt am Main 1925/27. Eugen Mayer: Die Frankfurter Juden. Blicke in die Vergangenheit. Verlag Waldemar Kramer, Frankfurt am Main 1966. További információk Az Új zsidó temető a Jüdisches Frankfurt oldalán (németül) A temető az Alemannia-Judaica oldalán (németül) A helyszín a Frankfurti Zsidó Közösség oldalán Archiválva 2021. május 18-i dátummal a Wayback Machine-ben (németül)